num_pages: 301
description: „Novi zavet beogradskog antihrista!“ Marko Vidojković „Roman velike brzine i dubokog nemira, Biblija je Rackovićev grupni portret sa samim sobom. “ Dragan Velikić „Odavno nisam pročitala nešto tako ogoljeno, čisto, lišeno svakog samosažaljenja.“ Mina Kebin„U anamnezama neuropsihijatra, koji tokom dve godine prati slučaj pacijenta Nenada Rackovića, sve vreme je prisutna i senka pisca. Lekar i pacijent zajednički ispisuju vodič kroz dušu umetnika. I dok se kreću lavirintom ludila, kao Dante i Vergilije krugovima pakla, pred čitaocem izranja fascinantna figura glavnog junaka ‒ tvorca ove knjige. A on kaže: ’Za razliku od psihotičara, kod umetnika slova jure na motociklima… Ono što je u Bibliji bilo Knjiga propovednikova, sad je Knjiga izveštaja lekara specijaliste.’“ Dragan Velikić „Pred čitaocima je zablistalo jevanđenje po psihijatru Nenada Rackovića, sročeno u vidu beleški, brižljivo vođenih tokom sedamdeset devet dana lečenja. Jedini Rackovićev apostol marljivo je hvatao njegove rastrzane misli, pretvarajući ih u psihotične psalme o ljubavnim lavirintima, apstinentskim krizama, recidivskim iskušenjima, te hroničnoj izgubljenosti u godinama kada je smrt sve bliža, a današnjica košmar bez buđenja. U Petom godišnjem dobu Racković je beležio poslednje otkucaje srca Beograda, dok nas u Bibliji suočava sa svežim lešom nekada svog i nekada našeg grada. Nenad Racković je nadživeo univerzum kojim je vladao, a prostora za stvaranje novog nema. Zato beži u snove, pa nas tako u Bibliji čeka i trinaest vrućih noći, koje predstavljaju Rackovićev poslednji rezervat neograničene slobode.“ Marko Vidojković
language: Serbian
title: Biblija
publisher: Laguna